Bobby Farrell

Roberto Alfonso «Bobby» Farrell (født 6. oktober 1949 på Aruba, død 30. desember 2010 i St. Petersburg) var en artist, danser og sanger kjent som sanger i pop- og disco-bandet Boney M., som hadde sin storhetstid på 1970-tallet.

Farrell forlot Aruba 15 år gammel for å bli sjømann. Han kom seg en del rundt i verden, og bodde blant annet i Norge og i Nederland før han bosatte seg i Tyskland. Der ble han oppdaget av plateprodusenten Frank Farian, og gitt en rolle i etableringen av det nye bandet Boney M., som den mannlige frontfiguren i bandet. I ettertiden er det blitt kjent at Frank Farian stod bak den mannlige vokalen på platene, og at Farrell stort sett lipsyncet på konsertene.

Farrell ble funnet død på sitt hotellrom i St. Petersburg, etter å ha opptrådt med sitt band kvelden før.

Referanser

Eksterne lenker 
 
 
 

Dansere
Sangere
Migranter til Tyskland
Personer fra Aruba